-----------------------------------------------------------------------
  10. การควบคุมภายใน

  -----------------------------------------------------------------------

ในการประชุมคณะกรรมการตรวจสอบ ครั้งที่ 1/2549 เมื่อวันที่ 10 มกราคม 2549
คณะกรรมการตรวจสอบได้ประเมินระบบควบคุมภายในโดยการซักถามข้อมูลจากฝ่ายบริหารเกี่ยวกับความเพียงพอของระบบการควบคุมภายในของบริษัทฯ
ทั้ง 5 ส่วน คือ องค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
และระบบการติดตาม
ภายหลังจากการประเมินแล้วคณะกรรมการตรวจสอบมีความเห็นเกี่ยวกับความเพียงพอของระบบควบคุมภายในของบริษัทในแต่ละส่วน
ดังนี้

ส่วนที่ 1 องค์กรและสภาพแวดล้อม

คณะกรรมการตรวจสอบมีความเห็นว่า บริษัทฯ มีการกำหนดผังองค์กร
และหน้าที่รับผิดชอบของฝ่ายต่างๆ อย่างชัดเจน
ทำให้สามารถวัดประสิทธิภาพและประสิทธิผลในการทำงานของแต่ละฝ่ายว่าเป็นไปตามเป้าหมายที่กำหนดไว้หรือไม่
ส่งผลให้ผู้บริหารสามารถพิจารณาและทบทวนการกำหนดเป้าหมายในอนาคตของบริษัทฯ
ได้อย่างมีประสิทธิภาพ ทั้งนี้ การกำหนดเป้าหมายในการดำเนินธุรกิจของบริษัทฯ
ได้กระทำด้วยความรอบคอบ บนพื้นฐานของความเป็นไปได้ และมีความสมเหตุสมผล

นอกจากนี้ บริษัทฯ ยังได้กำหนดนโยบายและระเบียบวิธีปฏิบัติงานของบริษัทฯ เป็นลายลักษณ์อักษร
โดยเฉพาะอย่างยิ่งในธุรกรรมด้านการเงิน การจัดซื้อ
และการบริหารงานให้มีความรัดกุมเพื่อป้องกันมิให้เกิดการทุจริตได้
รวมทั้งการปลูกฝังความซื่อสัตย์และจริยธรรมในการปฏิบัติงานให้กับพนักงานทั้งโดยวาจาและการกำหนดเป็นคู่มือการควบคุมภายในเป็นลายลักษณ์อักษร
ซึ่งครอบคลุมถึงการปฏิบัติตนอยู่ในกรอบของการกำกับดูแลกิจการที่ดี
โดยกำหนดห้ามฝ่ายบริหารและพนักงานปฏิบัติตน หรือดำเนินการใดๆ
ในลักษณะที่ก่อให้เกิดความขัดแย้งทางผลประโยชน์กับบริษัทฯ ซึ่งรวมถึงการไม่เปิดเผย
หรือนำข้อมูลของบริษัทฯ ไปใช้เพื่อประโยชน์ส่วนตน หรือเพื่อบุคคลอื่น

ส่วนที่ 2 การบริหารความเสี่ยง

คณะกรรมการตรวจสอบมีความเห็นว่า บริษัทฯ มีมาตรการในการบริหารความเสี่ยงของบริษัทฯ
อย่างเหมาะสม กล่าวคือ บริษัทฯ
จัดให้มีการประชุมผู้บริหารอย่างสม่ำเสมอเพื่อสรุปและประเมินผลการดำเนินงานของบริษัทฯ
ปัญหาที่เกิดขึ้น และผลกระทบต่อบริษัทฯ
รวมทั้งประเมินและวิเคราะห์ความเสี่ยงที่คาดว่าจะเกิดขึ้นและจะส่งผลกระทบต่อธุรกิจของบริษัทฯ
เพื่อหาแนวทางป้องกันและแก้ไขได้ทันการณ์ โดยบริษัทฯ
มีคณะกรรมการบริหารและควบคุมความเสี่ยงทำหน้าที่บริหารความเสี่ยงที่อาจกระทบต่อการดำเนินธุรกิจของบริษัทฯ
เช่น การบริหารความเสี่ยงจากอัตราแลกเปลี่ยน การบริหารความเสี่ยงจากอัตราดอกเบี้ย เป็นต้น
โดยที่ผ่านมา คณะกรรมการบริหารและควบคุมความเสี่ยงสามารถปฏิบัติงานได้อย่างมีประสิทธิภาพ
ทำให้บรรเทาผลกระทบที่เกิดจากอัตราแลกเปลี่ยน อัตราดอกเบี้ย รวมทั้งความเสี่ยงอื่นๆ
ให้กับบริษัทฯ ได้

ส่วนที่ 3 การควบคุมการปฏิบัติงานของฝ่ายบริหาร

คณะกรรมการตรวจสอบมีความเห็นว่า บริษัทฯ
มีระบบการควบคุมการปฏิบัติงานของฝ่ายบริหารที่เหมาะสม ซึ่งจากการตรวจสอบพบว่า บริษัทฯ
ได้กำหนดขอบเขตอำนาจหน้าที่การอนุมัติวงเงินการทำรายการต่างๆ ของบริษัทฯ ไว้อย่างชัดเจน
และมีการปฏิบัติตามขั้นตอนการอนุมัติอย่างเคร่งครัด นอกจากนี้ บริษัทฯ
ยังมีการตรวจสอบและถ่วงดุล (Check and Balance)
โดยการแบ่งแยกหน้าที่ความรับผิดชอบในด้านการอนุมัติ การบันทึกรายการบัญชีและข้อมูลสารสนเทศ
และการดูแลจัดเก็บทรัพย์สิน ออกจากกันโดยเด็ดขาด

ในการอนุมัติรายการระหว่างบริษัทฯ กับบุคคลที่อาจมีความขัดแย้ง เช่น ผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว ที่ปรากฏในงวด 12 เดือน สิ้นสุด ณ วันที่ 31 ธันวาคม
2548 ที่ผ่านมา คณะกรรมการตรวจสอบพบว่า บริษัทฯ
ได้ปฏิบัติตามขั้นตอนและนโยบายการอนุมัติรายการระหว่างกัน
โดยบุคคลผู้มีส่วนได้เสียในการทำรายการระหว่างกันได้งดออกเสียงในการพิจารณาอนุมัติธุรกรรมดังกล่าว
เพื่อป้องกันการเกิดความขัดแย้งทางผลประโยชน์ ทั้งนี้
การอนุมัติการทำรายการระหว่างกันของบริษัทฯ จะกระทำเท่าที่จำเป็น
และเป็นการทำรายการในลักษณะที่ก่อให้เกิดประโยชน์สูงสุดต่อบริษัทฯ โดยผู้บริหารของบริษัทฯ
ได้แสดงถึงเจตนาที่จะอนุมัติรายการต่างๆ ด้วยความโปร่งใส และตรวจสอบได้
โดยมีจุดมุ่งหมายที่จะมีบรรษัทภิบาลที่ดี (Good Governance)

ส่วนที่ 4 ระบบสารสนเทศและการสื่อสารข้อมูล

คณะกรรมการตรวจสอบมีความเห็นว่า บริษัทฯ มีการสื่อสารข้อมูลต่างๆ
อย่างเพียงพอให้กับกรรมการ ผู้บริหาร และผู้ถือหุ้น หรือผู้ที่เกี่ยวข้อง
เพื่อประกอบการพิจารณาตัดสินใจในเรื่องต่างๆ ที่ส่งผลกระทบต่อบริษัทฯ และผู้ถือหุ้นของบริษัทฯ
โดยที่ผ่านมา บริษัทฯ ได้มีการจัดประชุมคณะกรรมการอย่างสม่ำเสมอ โดยในปี 2548 บริษัทฯ
ได้จัดการประชุมคณะกรรมการทั้งสิ้น 9 ครั้ง และในการประชุมแต่ละครั้ง บริษัทฯ
จะจัดส่งหนังสือนัดประชุมพร้อมข้อมูลต่างๆ ที่เพียงพอต่อการตัดสินใจให้กับกรรมการ
ล่วงหน้าก่อนการประชุมอย่างน้อย 7 วัน
รวมทั้งมีการบันทึกและจัดทำรายงานการประชุมโดยละเอียด

นอกจากนี้ ในการประชุมผู้ถือหุ้นของบริษัทฯ คณะกรรมการของบริษัทฯ
เปิดโอกาสให้ผู้ถือหุ้นของบริษัทฯ แสดงความคิดเห็นและซักถามข้อมูลต่างๆ
โดยคณะกรรมการจะชี้แจงต่อผู้ถือหุ้นตามความเป็นจริงบนพื้นฐานของการเปิดเผยข้อมูลต่อสาธารณชนอย่างเท่าเทียมกัน
ตลอดจนรับความคิดเห็นของผู้ถือหุ้นของบริษัทฯ เพื่อนำมาปรับปรุงบริษัทฯ ต่อไป

ส่วนที่ 5 ระบบการติดตาม

คณะกรรมการตรวจสอบมีความเห็นว่า บริษัทฯ มีการติดตาม และประเมินผลการทำกิจกรรมต่างๆ
ของบริษัทฯ ซึ่งบริษัทฯ มีการประเมินประสิทธิภาพและประสิทธิผลของการดำเนินงานของบริษัทฯ
อย่างสม่ำเสมอว่าบรรลุตามเป้าหมายที่กำหนดไว้หรือไม่
โดยการจัดการประชุมผู้บริหารเพื่อวิเคราะห์และประเมินผล
และการจัดประชุมคณะกรรมการของบริษัทฯ เพื่อแจ้งให้ทราบถึงผลการวิเคราะห์
และผลการประเมินการดำเนินงานและกิจกรรมต่างๆ โดยฝ่ายบริหาร นอกจากนี้ บริษัทฯ
ยังมีการประเมินผลระบบการควบคุมภายในของบริษัทฯ โดยหน่วยงานตรวจสอบภายใน
ซึ่งมีความเป็นอิสระในการดำเนินงาน
และรายงานผลการตรวจสอบโดยตรงต่อคณะกรรมการตรวจสอบ
ซึ่งจากการประเมินผลระบบการควบคุมภายในของบริษัทฯ โดยหน่วยงานตรวจสอบภายในที่ผ่านมา
คณะกรรมการตรวจสอบไม่พบว่ามีความบกพร่องในระบบการควบคุมภายในของบริษัทฯ

จากการตรวจสอบงบการเงินของบริษัทฯ ประจำปีสิ้นสุดวันที่ 31 ธันวาคม 2548 บริษัท เคพีเอ็มจี
ภูมิไชย สอบบัญชี จำกัด
ซึ่งเป็นผู้สอบบัญชีของบริษัทได้สรุปข้อสังเกตและข้อเสนอแนะทางการบัญชีและระบบควบคุมภายในด้านบัญชีแก่บริษัท
ซึ่งสามารถสรุปได้ดังนี้

+---------------------------------+------------------------------------+
| ข้อเสนอแนะ                       | ความเห็นของผู้บริหาร                   |
+---------------------------------+------------------------------------+
| 1.                              | สำหรับลูกหนี้การค้าบุคคลธรรมดา:          |
| บริษัทควรจัดให้มีการสอบทานบัญชีลูกหนี้ที่ค  |                                    |
| ้างชำระเป็นเวลานานแล้วพิจารณาตั้งค่าเผ | เนื่องจากลูกหนี้ต                       |
| ื่อหนี้สงสัยจะสูญสำหรับลูกหนี้ที่ค้างชำระนาน | ้องการให้ทางราชการประกาศอัตราการรับซื้อไ |
|                                 | ฟฟ้าก่อนจึงจะชำระเงินส่วนที่เหลือให้กับบริษัทฯ |
|                                 | ซึ่งในปัจจุบันกระทรวงพลังงานกำลังทำป      |
|                                 | ระกาศนโยบายการรับซื้อไฟฟ้าจากเอกชนในปีนี้ |
|                                 | บริษัทฯ จึงได้ทำการทวงถามลูกหนี้ดังกล่าวแล้ว |
|                                 | และคา                              |
|                                 | ดว่าจะได้รับชำระหนี้จากลูกหนี้ภายในไตรมาสที่ |
|                                 | 1/2549 นี้                           |
|                                 |                                    |
|                                 | สำหรับลูกหนี้เงินประกันผลงาน:            |
|                                 |                                    |
|                                 | เนื่องจากลูกค้าต้องการเก็บผลกา           |
|                                 | รทดสอบระบบไฟฟ้าพลังงานแสงอาทิตย์เพิ่มเติม |
|                                 | บริษัทฯ จึงตกลงให้ลูกค้าทดสอบระบบเป็นเวลา |
|                                 | 3 เดือน ซึ่งคาดว่าจะทราบผลในเดือน มี.ค.  |
|                                 | 2549 จากนั้นบริษัทฯ                    |
|                                 | จะนำผลทดสอบไปประชุมร                |
|                                 | ่วมกับลูกค้าเพื่อที่จะรับเงินประกันผลงานจำนวน |
|                                 | 2.5% สำหรับเงินประกันผลงานส่วนที่เหลืออีก  |
|                                 | 2.5% บริษัทฯ จะได้รับคืนเมื่อครบกำหนด 2   |
|                                 | ปีนับจากวันที่ติดตั้งแล้วเสร็จ ประมาณเดือน    |
|                                 | ก.ย. 2549                          |
+---------------------------------+------------------------------------+
| 2.                              | บริษัทมีความเห็นว                      |
| บร                              | ่าไม่จำเป็นต้องตั้งค่าเผื่อการด้อยค่าสำหรับราย |
| ิษัทควรจัดให้มีการสอบทานและพิจารณาตัดบ | การค่าใช้จ่ายล่วงหน้าสำหรับการประมูลโครงก |
| ัญชีรายการค่าใช้จ่ายล่วงหน้าที่จะไม่เกิดปร | ารงานของภาครัฐที่มีความเป็นไปได้และมีความ |
| ะโยชน์แก่บริษัทในอนาคตโดยการพิจารณาต | คืบหน้าไปถึงขั้นที่มีการแต่งตั้งคณะกรรมการร่าง |
| ั้งค่าเผื่อการด้อยค่าสำหรับรายการดังกล่าว | TOR และได้จัดทำร่าง TOR ออกมาแล้ว      |
+---------------------------------+------------------------------------+
| 3.                              | การออกเอกสาร                       |
| บริษัทควรออกใบแจ้งหนี้ทันทีที่ส่งมอบงานเพ | การขายล่าช้าดังกล่าวเกิดจากการแยกจากกันร |
| ื่อความถูกต้องครบถ้วนในการบันทึกบัญชีขาย | ะหว่างการส่งมอบงานซึ่งจะต้องส่งมอบให้กับโร |
|                                 | งเรียนบนเกาะซึ่งประสบธรณีพิบัติภัยทางภาคใต้ |
|                                 | (ส่งมอบในวันที่ 21 ธ.ค. 2548           |
|                                 | ก่อนงานรำลึกครบรอบ 1 ปีสึนามิ           |
|                                 | ซึ่งท                                |
|                                 | างผู้ส่งมอบงานไม่ได้ทราบกำหนดการส่งมอบงา |
|                                 | นล่วงหน้าจากทางคณะกรรมการผู้ตรวจรับงาน) |
|                                 | กับการวางใบแ                        |
|                                 | จ้งหนี้ซึ่งจะต้องวางต่อกรมพัฒนาพลังงานทดแทน |
|                                 | กระทรวงพลังงาน                      |
|                                 | จึงอาจก่อให้เกิดความผิดพลาดในก          |
|                                 | ารประสานงานมายังฝ่ายบัญชีเพื่อออกใบแจ้งหนี้ |
|                                 | ซึ่งในวันที่ 31 ธ.ค. 2548               |
|                                 | เจ้าหน้าที่บัญชีของบริษัทฯ                 |
|                                 | ได้ตรวจพบรายการดังกล่าว               |
|                                 | จึงดำเนินการปรับปรุงรายการบัญชีให้ถูกต้อง   |
|                                 | อย่างไรก็ตาม บริษัทฯ                   |
|                                 | จะระมัดระวังใน                       |
|                                 | การบันทึกบัญชีให้อยู่ในวันที่เดียวกับที่ส่งมอบงาน |
|                                 | และคา                              |
|                                 | ดว่าจะไม่เกิดเหตุการณ์ดังกล่าวขึ้นอีกในอนาคต |
+---------------------------------+------------------------------------+